HISTORIA VITM ET MORTIS. 187 



non acres ; copia quanta sufficit ad raunia vita?, non 

 redundantes aut turgidi : motu sedati, nou subsul- 

 torii et inaequales. 



1L Super spiritus plurimum operari et posse 

 vapores, ex somno, et ebrietate, et passionibus me- 

 lancholicis, et lastificantibus, et recreatione spirituum 

 per odores in deliquiis et languoribus, patet. 



12. Spiritus quatuor modis condensantur ; aut 

 fugando ; aut refrigerando ; aut demulcendo ; aut 

 sedando. Atque primum de condensatione per fu- 

 gam videndum. 



13. Quicquid fugat undequaque, cogit corpus 

 in centrum suum, atque ideo condensat. 



14. Ad condensationem spirituum per fugam 

 longe potentissimum et efficacissimum est opium ; 

 et deinde opiata, atque generaliter soporifera. 



15. Efficacia opii ad condensationem spirituum 

 admodum insignis est ; cum tria fortasse grana ejus 

 spiritus paulo post ita coagulent, ut non redeant, 

 sed exstinguantur, et reddantur immobiles. 



16. Opium et similia non fugant spiritus propter 

 frigus suum (habent enim partes manifesto calidas), 

 sed e converso refrigerant propter fugam spirituum. 



17. Fuga spirituum ex opio et opiatis optime 

 cernitur in illis exterius applicatis ; quia subinde 

 spiritus statim se subducunt, nee amplius accedere 

 volunt, sed mortificatur pars, et vergit ad gangra3- 

 nain. 



18. Opiata in magnis doloribus, veluti calculi, 

 aut in abscissione membrorum, dolores mitigant ; 

 maxime per fugam spirituum. 



